Կորվինի համալսարան

Կորվինի համալսարան (Մատյաշ I Կորվինի անվան Բուդապեշտի համալսարան, հունգ.՝ Budapesti Corvinus Egyetem), բարձրագույն կրթական հաստատություն Բուդապեշտում։ Առավել հայտնի է տնտեսագիտական ուղղվածությամբ կրթությամբ։ Պատմություն 1920 թվականին Հունգարիայի թագավորական համալսարանում (այժմ՝ Բուդապեշտի համալսարան) հիմնադրվել է տնտեսագիտական ֆակուլտետ, որը մի քանի անգամ վերակազմավորվել է։ 1948 թվականից այն գործում է որպես անկախ համալսարան։ 1953-1990 թվականներին համալսարանը հայտնի է եղել որպես Կարլ Մարքսի անվան տնտեսագիտական համալսարան, 1990 թվականից՝ Բուդապեշտի տնտեսագիտական և հանրային կառավարման համալսարան։ 2000 թվականի սկզբում համալսարանի կազմում ներառվել են մի քանի այլ ուսումնական հաստատություններ։ 2004 թվականին համալսարանն անվանվել է Հունգարիայի թագավոր Մատյաշ I Կորվինի անվամբ։ Դանուբի ափին գտնվող համալսարանի գլխավոր մասնաշենքը ներառված է ՅՈՒՆԵՍԿՕ-ի համաշխարհային ժառանգության ցանկում։ Ֆակուլտետներ Բիզնեսի կառավարման ֆակուլտետ Տնտեսագիտության ֆակուլտետ Սոցիոլոգիական գիտությունների ֆակուլտետ Պետական կառավարման ֆակուլտետ Գյուղատնտեսական գիտությունների ֆակուլտետ Սննդի արդյունաբերության ֆակուլտետ Լանդշաֆտային ճարտարապետության ֆակուլտետ Հայտնի շրջանավարտներ Լասլո Անդոր, Աշխատաշուկայի, սոցիալական հարցերի և սոցիալական ներառման քաղաքականության հարցերով եվրոպական հանձնակատար, 2010 թ. Գորդոն Բայնամ, Հունգարիայի վարչապետ (2009-2010 թթ.) Պյոտր Բալաժ, տարածաշրջանային քաղաքականության եվրոպական հանձնակատար, 2004 մայիս-նոյեմբեր, Հունգարիայի արտաքին գործերի նախարար (2009-2010 թթ.) Լայոշ Բոկրոշ, Հունգարիայի ֆինանսների նախարար (1995-1996 թթ.) Լասլո Կովաչ, Հունգարիայի արտաքին գործերի նախարար (1994-1998 թթ.), (2002-2004 թթ.), Հարկային և մաքսային հարցերով եվրոպական հանձնակատար (2004-2010 թթ.) Պյոտր Մեդեշի, Հունգարիայի վարչապետ (2002-2004 թթ.) Պալ Շմիտ, Հունգարիայի նախագահ (2010 թ.) Ծանոթագրություններ Արտաքին հղումներ Պաշտոնական կայք